**HÁZIREND**

a Budapest XV. kerületi Önkormányzat nyári napközis táborában résztvevők részére

1) A táborvezető és csoportvezetők felelősek a táborozók biztonságáért, magatartásáért, tevékenységéért, a házirend betartásáért.

2) A nyári napközis tábor hétfőtől péntekig naponta 6,30-tól 17.00 óráig tart nyitva.

3) A táborban csak a befizetett gyermeke tartózkodhatnak – akik a táborba történő első belépéskor karszalagot kapnak – más személyt nem fogadhatnak be.

4) A táborozásban 6-12 éves kor közötti gyermekek vehetnek részt, külön polgármesteri engedéllyel 14 éves korig látogatható a tábor.

5) A nyári napközis táborban a létszámnak megfelelő sporteszközök, játékok, foglalkozási anyagok biztosítottak, melyet a csoportvezetőktől vehetnek át a gyermekek. Az eszközöket rendeltetésszerűen kell használni. Az esetlegesen okozott kárról a táborvezető jegyzőkönyvet vesz fel és az okozott kárt a szülőnek meg kell téríteni.

6) A táborozó gyermek a nap folyamán csak a szülő-gondviselő írásos kérésére és a táborvezető engedélyével hagyhatja el a tábort.

7) Külső programokra csak pedagógus felügyelettel lehet a nyári napközis tábor területét elhagyni.

8) A táborban napi háromszori biztosított. Táborozás csak az étkezés megrendelésével együtt lehetséges.

Étkezési rend: tízórai 8.30 órakor

ebéd 12 órakor

uzsonna 15,30 órakor

Az tízórai és az ebéd elfogyasztása a Czabán Samu Általános iskola tábor ebédlőjében történik. Az uzsonna a tábor elfogyasztása a stadionban történik.

9) A táborozó kötelessége, hogy haladéktalanul szóljon a felügyeletét ellátó pedagógusnak, vagy a tábor gondnokának, ha saját magát, társait, vagy másokat veszélyeztető állapotot, tevékenységet, illetve balesetet észlel. A tábor vezetője a rendkívüli eseményekről, balesetekről jegyzőkönyvet készít.

10) Állatot a területre behozni tilos.

11) Semmi olyan dolog nem hozható a tábor területére, amely mások testi, vagy lelki épségét veszélyeztetik. Ilyenek például a szervezetre káros anyagok, kábítószernek minősülő anyagok, közbiztonságot veszélyeztető (szúró, vágó, robbanó eszközök stb.)

12) Mindenki köteles betartani a tűz –és balesetvédelmi szabályokat!

13) Dohányozni a tábor teljes területén tilos!

14) Nyílt láng használata a tábor egész területén tilos!

15) Tűz esetén a „Tűzriadó terv” előírásait be kell tartani.

16) A balesetek megelőzése érdekében kérünk minden eszközt, felszerelést, berendezési tárgyat rendeltetésének megfelelően használjanak!

17) A raktárakba, hulladék- és egyéb anyagokat tároló helyiségekbe, területekre, villamos áram elosztó helyiségekbe tilos a belépés.

18) A táborozók a szabadtéri játékokat és sportpályákat fegyelmezetten, egymás testi épségére ügyelve, felnőtt felügyelettel használhatják.

19) A szemetet a hulladékgyűjtőkben kell elhelyezni. A veszélyes hulladékot elkülönítve, az erre kijelölt helyen kell gyűjteni. A műanyag palackokat összenyomva kérjük a gyűjtőben elhelyezni. A rend és tisztaság megőrzése minden táborban tartózkodó kötelessége.

20) A nyári napközis tábor területére behozott személyes értéktárgyakért felelősséget nem vállalunk. Értékmegőrzésről a táborvezető gondoskodik.

21) A nyári napközis táborból kizárható az a személy, aki a házirendet és a közösségi és a közösségi magatartás szabályait durván megsérti.

Amennyiben a Házirendben nem szabályozott probléma merülne fel, az aktuális jogszabályokat kell követni.

A táborvezető a GMK főigazgatójához fordulhat kérdéseivel, panaszaival.

**Köszönjük, hogy elolvasták és betartják házirendünket!**

**Kellemes pihenést, jó szórakozást kívánunk!**

**Gazdasági Működtetési Központ**